Aandag, ouers! Dís hoekom Quentin Tarantino weier om geld vir sy ma te gee | Huisgenoot
Quentin Tarantino (58),die beroemde rolprentregisseur en draaiboekskrywer. Foto: Gallo Images/Getty Images
Hy is baie dinge, maar 'n mamma se seuntjie is hy beslis nie. Dié appel val sommer baie ver van die boom af . . .
Daar is baie Hollywoodsterre wat op die kruin van hul sukses hul ma's se lof besing en vertel van die ondersteuning wat hulle kleintyd gekry het toe hulle oor 'n loopbaan in die glanswêreld begin droom het.
Trouens, op 'n kol was daar 'n neiging onder die sterre om by rooitapytgeleenthede op te daag met hul ma's aan hul sy sodat sy haar kind se sukses saam met hulle kan vier. Dan het akteurs en regisseurs gestraal van geluk en vertel: Hiér is die vrou wat my gehelp het om bo uit te kom.